Siakam var stigahæstur í liði Toronto með 32 stig.vísir / getty Toronto Raptors bar sigurorð af Golden State Warriors , 118 - 109 , í fyrsta leik úrslita NBA-deildarinnar í nótt . Leikið var í Toronto en þetta er í fyrsta sinn sem leikur í úrslitum NBA fer fram utan Bandaríkjanna . Þetta var jafnframt fyrsti leikur Toronto í úrslitum í 24 ára sögu félagsins . Golden State er hins vegar í úrslitum fimmta árið í röð . Í fyrstu fjögur skiptin vann liðið fyrsta leikinn í úrslitunum . Líkt og í undanförnum leikjum var Kevin Durant fjarri góðu gamni hjá Golden State vegna meiðsla . Kamerúninn Pascal Siakam skoraði 32 stig og tók átta fráköst í liði Toronto . Hann hefur aldrei skorað meira í einum leik í úrslitakeppni á ferlinum . Siakam hitti úr 14 af 17 skotum sínum utan af velli og hitti m.a. úr ellefu skotum í röð .